LO mener regjeringens lovforslag om forbud mot ansiktsdekkende plagg i skolen er et kraftig, men nødvendig virkemiddel.

I sitt høringssvar sier LO seg enig i målsettingen bak forslaget om å sikre åpenhet og god samhandling og kommunikasjon på arbeidsplassene. LO mener også at forslaget veier ulike hensyn opp mot hverandre både når det gjelder hvem som er omfattet av forbudet og hvordan det skal håndheves og sanksjoneres, skriver Fri Fagbevegelse.

12. juni la regjeringen fram forslaget. Det gjelder for hele utdanningsløpet i privat og offentlig sektor, fra barnehager til høyere utdanning.

LO påpeker at forbudet er et kraftig virkemiddel i sitt høringssvar.

– På den andre siden er bruk av religiøst begrunnede heldekkende hodeplagg en praksis som særlig rammer kvinner og kvinners frihet og likestilling, skriver LO i brevet til Kunnskapsdepartementet.

Pushvarsel! Få nyhetene kjapt og gratis på iPhone her

Pushvarsel! Få nyhetene kjapt og gratis på Android-telefon her